עיתונאי כלכלי. היה עורך כלכלי וחבר הנהלת מערכת "הארץ" ובעל טור בעיתון עד ל-2006. הגיש וערך את התוכנית "שעה קלה על כלכלה" בגלי-צה"ל בשנים 1977–2001 וערך את כתב-העת "ניהול"
נולד ב-17 באוגוסט 1933 בגרמניה. למד בבית-הספר היסודי קצנלסון בגבעתיים ויהל"ם ברמת-גן בשנים 1939–1947, ובבית-הספר אוהל-שם ברמת-גן בשנים 1947–1951. שירת בצה"ל בחיל מודיעין בשנים 1951–1953. בשנים 1953–1956 למד לתואר ראשון במחלקה לכלכלה של האוניברסיטה העברית, בשנים 1961–1962 למד לימודי תעודה במינהל ציבורי במחלקה למדע המדינה באותה אוניברסיטה, ובשנים 1968–1969 למד קורס חד-שנתי במדיניות ציבורית בבית-הספר למדיניות ציבורית ע"ש וודרו וילסון באוניברסיטת פרינסטון בפרינסטון, ארה"ב. בשנים 1958–1961 היה מנהל לשכת מבקר המדינה ובשנים 1959–1972 היה סגן מנהל אגף ואחר-כך מנהל אגף במשרד מבקר המדינה. בשנים 1958–1972 כתב ב"הארץ" בשם העט "אלי רביב". ב-1972 החל לעבוד כעורך כלכלי בעיתון "הארץ", בעל טור וחבר הנהלת המערכת עד ל-2006. בשנים 1977–2001 היה עורך ומגיש התוכנית "שעה קלה על כלכלה" בתחנת הרדיו גלי-צה"ל. בשנים 1977–2003 היה עורך "ניהול", "כתב-העת של מנהלי ישראל" היוצא על-ידי המרכז הישראלי לניהול. נשוי ואב לשלושה. "גבולות ביקורת המדינה". תחומים וגבולות של ביקורת המדינה על-פי החוק והניסיון בתקופת המבקר הראשון, ד"ר ז. מוזס, הוצאת בית-הספר לכלכלה ומדעי החברה ע"ש א. קפלן, 1962 "הזווית של מירית". פרי החוויות המשותפות של משפחה מאושרת, הוצאת עתרת, 1984